3. การประกอบธุรกิจของแต่ละสายผลิตภัณฑ์

1.  ลักษณะของบริการ

    1.  ธุรกิจบัตรเครดิต (Credit Card)

บริษัทฯ ได้ออกบริการบัตรเครดิตซึ่งลูกค้าสามารถใช้บริการได้ 2 ลักษณะดังนี้

(ก) บริการซื้อสินค้าผ่านบัตรเครดิต (Credit Purchase)

ผู้ถือบัตรเครดิตของบริษัทฯ สามารถใช้บัตรเครดิตดังกล่าวในการซื้อสินค้าจากร้านค้าที่เข้าร่วม
โครงการ โดยบริษัทฯ จะเป็นผู้ชำระค่าสินค้าดังกล่าวให้กับร้านค้านั้นๆ

แผนภาพแสดงลักษณะการให้บริการซื้อสินค้าผ่านบัตรเครดิต

(1) ผู้ถือบัตรใช้บัตรเครดิตของบริษัทฯ
    ในการชำระเงินค่าซื้อสินค้าหรือบริการจากร้านค้าที่ร่วมโครงการ

(2) ผู้ถือบัตรได้รับสินค้าหรือบริการจากร้านค้าที่ร่วมรายการ

(3) ร้านค้าที่ร่วมโครงการส่งใบบันทึกรายการขายให้ธนาคารผู้รับบัตร

(4) ธนาคารผู้รับบัตรชำระเงินค่าสินค้าหรือบริการให้กับร้านค้า

(5) ธนาคารผู้รับบัตรชำระรายการกับระบบ VISA/ MasterCard/ JCB

(6) ระบบชำระรายการของ VISA/ MasterCard/ JCB ส่งใบเรียกเก็บเงินกับบริษัทฯ

(7) บริษัทฯออกบัตรชำระค่าสินค้าหรือบริการผ่านระบบ VISA/ MasterCard/ JCB

(8) ระบบชำระรายการของ VISA/ MasterCard/ JCB ชำระเงินแก่ธนาคารผู้รับบัตร

(9) บริษัทฯออกบัตรส่งรายการเรียกชำระเงินให้แก่ผู้ถือบัตร

(10) ผู้ถือบัตรชำระเงินให้แก่บริษัทฯ

(2) บริการเบิกเงินสดล่วงหน้า (Cash Advance)

นอกเหนือจากบริการซื้อสินค้าผ่านบัตรแล้ว ผู้ถือบัตรเครดิตของบริษัทฯ
ยังสามารถที่จะใช้บัตรดังกล่าวเพื่อทำการเบิกเงินสดล่วงหน้าที่สำนักงานสาขา
หรือจากเครื่องเบิกเงินสดอัตโนมัติของบริษัทฯ ณ วันที่ 20 กุมภาพันธ์ 2549 บริษัทฯ
มีเครื่องเบิกและชำระเงินสดอัตโนมัติจำนวนทั้งสิ้น 312 เครื่อง ติดตั้งในกรุงเทพฯ และปริมณฑล

แผนภาพแสดงลักษณะการให้บริการเบิกเงินสดล่วงหน้า

บัตรเครดิตของบริษัทฯ มี 2 ประเภท คือ

(1) บัตรเครดิตสากลที่ออกโดยบริษัท (AEON International Card)

บัตรเครดิตที่ใช้ในประเทศและต่างประเทศของบริษัทฯ ประกอบด้วย บัตรอิออนมาสเตอร์การ์ด
บัตรอิออนวีซ่าการ์ด และบัตรอิออนเจซีบีการ์ด ซึ่งเป็นบัตรที่บริษัทออกร่วมกับบริษัท มาสเตอร์การ์ด
อินเตอร์เนชั่นแนล อินคอร์ปอเรทเต็ด (MasterCard International Incorporated) บริษัท
วีซ่า อินเตอร์เนชั่นแนล จำกัด (VISA Intenational Company Limited) และ บริษัท เจซีบี
อินเตอร์เนชั่นแนล จำกัด (JCB International Company Limited) ตามลำดับ
โดยผู้ถือบัตรประเภทนี้สามารถนำบัตรดังกล่าวไปใช้ซื้อสินค้าและบริการได้จากร้านค้าที่มีสัญญลักษณ์มาสเตอร์การ์ด
วีซ่า และเจซีบี ปัจจุบัน ร้านค้าที่มีสัญญลักษณ์มาสเตอร์การ์ด ในประเทศมีจำนวนทั้งสิ้นกว่า
150,000 แห่ง และอีกกว่า 24 ล้านแห่งทั่วโลก และ สัญญลักษณ์วีซ่าในประเทศมีจำนวนทั้งสิ้นกว่า
146,000 แห่ง และอีกกว่า 24 ล้านแห่งทั่วโลก
ในขณะที่ร้านค้าที่มีสัญญลักษณ์เจซีบีในประเทศมีจำนวนทั้งสิ้น 40,000 แห่ง และอีกประมาณ 11
ล้านแห่งทั่วโลก
และนอกเหนือจากการจากการที่ผู้ถือบัตรเครดิตประเภทนี้จะสามารถใช้บริการเบิกเงินสดล่วงหน้าได้จากเครื่องเบิกเงินสดอัตโนมัติของบริษัทฯ
แล้ว ผู้ถือบัตรเครดิตยังสามารถทำรายการดังกล่าวได้จากเครื่องเบิกเงินสดอัตโนมัติในเครือข่าย
CIRRUS และ PLUS ซึ่งมีจำนวนประมาณ 19,000 เครื่องในประเทศ และอีกกว่า 1.87
ล้านเครื่องทั่วโลก

  2) บัตรเครดิตสากลที่บริษัทฯ ออกร่วมกับบริษัทอื่น (Co-Branded Card)

บัตรเครดิตประเภทนี้เป็นบัตรที่บริษัทฯ ออกร่วมกับธุรกิจประเภทต่างๆ
ซึ่งผู้ถือบัตรเครดิตจะได้รับสิทธิประโยชน์พิเศษเพิ่มเติมจากธุรกิจดังกล่าว เช่น บัตรเครดิตกิฟฟารีน
บัตรเครดิตอิออนคลับไทยแลนด์ บัตรเครดิต บี ควิก บัตรเครดิตแม็คการ์ด บัตรเครดิตไทย
ดีพาสเมนต์สโตร์ และบัตรอื่นๆ

+----------------------+----------------------+-----------------------+
| ชื่อบัตรเครดิต           | บริษัทที่ร่วมออกบัตร       | ประเภทธุรกิจ            |
+----------------------+----------------------+-----------------------+
| บัตรเครดิตเดอะมอลล์     | บริษัท เดอะมอลล์ กรุ๊ป    | ประกอบธุรกิจค           |
|                      | จำกัด                 | ้าปลีกประเภทห้างสรรพสินค้า |
+----------------------+----------------------+-----------------------+
| บัตรเครดิตจัสโก้         | บริษัท สยามจัสโก้ จำกัด   | ประกอบธุรกิจค           |
|                      |                      | ้าปลีกประเภทห้างสรรพสินค้า |
+----------------------+----------------------+-----------------------+
| บัตรเครดิตตั้งฮั้วเส็ง      | บริษัท                 | ประกอบธุรกิจค           |
|                      | ห้างสรรพสินค้าตั้งฮั้วเส็ง   | ้าปลีกประเภทห้างสรรพสินค้า |
|                      | จำกัด                 |                       |
+----------------------+----------------------+-----------------------+
| บัตรเครดิตแอทอีส        | บริษัท ไทย ดีเอ็มอาร์     | ประกอบธุรกิจค           |
|                      | ค้าปลีก จำกัด           | ้าปลีกประเภทห้างสรรพสินค้า |
+----------------------+----------------------+-----------------------+
| บัตรเครดิตแม็กซ์ออโต     | บริษัท เชลล์ ออโต้เซิร์ฟ   | ประกอบธุรกิจ            |
| เอ็กซ์เพรส             | (ประเทศไทย)          | จำหน่ายอุปกรณ์ประดับรถยนต์ |
+----------------------+----------------------+-----------------------+
| บัตรเครดิตเบลเมซอง     | บริษัท เบลเมซอง        | ประกอบธุร              |
|                      | (ประเทศไทย) จำกัด     | กิจจำหน่ายสินค้าทางไปรษณีย์ |
+----------------------+----------------------+-----------------------+
| บัตรเครดิตซึทาญ่า        | บริษัท ซึทาญ่า           | ประกอบธุรกิจให้เช่าวีดีโอ   |
|                      | (ประเทศไทย) จำกัด     |                       |
+----------------------+----------------------+-----------------------+
| บัตรเครดิตเซเว่น        | บริษัท ซีพี เซเว่น        | ประกอบธ               |
| อีเลฟเว่น              | อีเลฟเว่น จำกัด         | ุรกิจประเภทร้านค้าสะดวกซื้อ |
+----------------------+----------------------+-----------------------+
| บัตรเครดิตสหกรุ๊ป        | บริษัทในเครือสหพัฒนพิบูล   | ประกอบธุรก             |
|                      |                      | ิจขายส่งเครื่องอุปโภคบริโภค |
+----------------------+----------------------+-----------------------+
| บัตรเครดิตเคพีเอ็น พลัส   | บริษัทเค พี เอ็น         | ประกอบ                |
|                      | ออโตโมทีฟ จำกัด        | ธุรกิจจำหน่ายรถจักรยานยนต์ |
|                      | (มหาชน)              |                       |
+----------------------+----------------------+-----------------------+
| บัตรเครดิตเบสต์ เซอร์วิส  | บริษัท เบสต์ เซอร์วิส     | ประกอบธุรก             |
|                      | จำกัด                 | ิจจำหน่ายส่วนประกอบรถยนต์ |
+----------------------+----------------------+-----------------------+
| บัตรเครดิต ทีดีพี         | กลุ่มห้างสรรพสินค้าไทย    | ประกอบธุรกิจค           |
|                      |                      | ้าปลีกประเภทห้างสรรพสินค้า |
+----------------------+----------------------+-----------------------+
| บัตรเครดิตคลับไทยแลนด์   | บริษัท แอทลาส          | ประกอบธุรกิจให้บริการ     |
|                      | เทรดดิ้งแอนด์พรอพเพอร์ตี้  |                       |
|                      |                      |                       |
|                      | (ไทยแลนด์) จำกัด       |                       |
+----------------------+----------------------+-----------------------+
| บัตรเครดิตกิฟฟารีน       | บริษัท สกายไลน์ ยูนิตี้     | ประกอบธุรกิจผ           |
|                      | จำกัด                 | ลิตและจำหน่ายเครื่องสำอาง |
+----------------------+----------------------+-----------------------+
| บัตรเครดิตแม็คการ์ด      | บริษัทไมเนอร์ กรุ๊ป จำกัด  | ประกอบธุรกิจอาหาร –     |
|                      | (มหาชน) – บริษัท อาร์   | สันทนาการ –            |
|                      | เอส โปรโมชั่น จำกัด     | โทร                   |
|                      | (มหาชน) และบริษัท เจ   | ศัพท์และอุปกรณ์โทรศัพท์มือถือ |
|                      | มาร์ท จำกัด (มหาชน)    |                       |
+----------------------+----------------------+-----------------------+
| บัตรเครดิต บี ควิก       | บริษัท บี ควิก จำกัด      | ประกอบธุรกิจ            |
|                      |                      | บริการยางรถยนต์และอุปกรณ์ |
+----------------------+----------------------+-----------------------+

สำหรับรายได้ที่บริษัทฯ ได้รับจากธุรกิจบัตรเครดิต ประกอบด้วย ดอกเบี้ยรับ
ค่าธรรมเนียมการใช้วงเงิน ค่าติดตามหนี้จากการผิดนัดชำระเงิน และค่าธรรมเนียมอื่น ได้แก่
ค่าธรรมเนียมรายปี ค่าธรรมเนียมการเบิกเงินสดล่วงหน้า
ค่าตอบแทนที่ได้รับจากร้านค้าที่ร่วมโครงการ เป็นต้น

ในเดือนมกราคม 2546 ธนาคารแห่งประเทศไทยได้กำหนดอัตราเพดานดอกเบี้ยค้างชำระ
ค่าธรรมเนียม และค่าบริการต่างๆ สำหรับธุรกิจบัตรเครดิต ไม่ให้เกินกว่าร้อยละ 18 ต่อปี
และค่าธรรมเนียมการเบิกเงินสดอีก ร้อยละ 3 ของการถอนเงินสด

ปัจจุบัน บริษัทฯ คิดค่าธรรมเนียมรายปีในอัตรา 200 บาท (ไม่รวมภาษีมูลค่าเพิ่ม)
สำหรับบัตรเครดิตที่ใช้ในประเทศและต่างประเทศ

1.  ธุรกิจสินเชื่อเช่าซื้อ (Hire Purchase)

สินเชื่อเช่าซื้อเป็นการให้บริการสินเชื่อแก่ลูกค้าในรูปแบบของการให้เช่าสินค้า
โดยมีเงื่อนไขการชำระค่าสินค้าที่แน่นอน โดยลูกค้าสามารถผ่อนชำระค่าสินค้าได้ตั้งแต่ 6 เดือน ถึง
36 เดือน ในช่วงระยะเวลาที่ลูกค้าทำการผ่อนชำระค่าสินค้ากับบริษัทฯ
กรรมสิทธิ์ในสินค้าจะยังเป็นของบริษัทฯ
และเมื่อลูกค้าชำระค่าสินค้ารวมทั้งปฏิบัติตามเงื่อนไขที่ระบุไว้ในสัญญาเช่าซื้อโดยครบถ้วนแล้ว
กรรมสิทธิ์ในสินค้าดังกล่าวจึงจะตกเป็นของลูกค้าอย่างสมบูรณ์ ทั้งนี้ รายได้ที่บริษัทฯ
ได้รับจากธุรกิจสินเชื่อเช่าซื้อ ประกอบด้วย ดอกเบี้ยรับจากการผ่อนชำระค่าสินค้า
และค่าปรับจากการผิดนัดชำระเงิน

ลูกค้าสามารถใช้บริการเช่าซื้อเครื่องใช้ในครัวเรือนและสินค้าอุปโภคจากร้านคู่ค้าซึ่งมีทั้งสิ้นกว่า
10,528 แห่ง ทั่วประเทศ ซึ่งร้านคู่ค้าดังกล่าว ได้แก่ ห้างสรรพสินค้าเดอะมอลล์
ห้างสรรพสินค้าจัสโก้ ห้างเทสโก้
ห้างแม็คโคร ห้างคาร์ฟูร์ ห้างบิ๊กซี และอื่นๆ เป็นต้น ปัจจุบัน สินค้าที่บริษัทฯ
ให้บริการสินเชื่อเช่าซื้อสามารถแบ่งเป็นประเภทใหญ่ๆ ได้ 7 ประเภท คือ

(1) เครื่องใช้ไฟฟ้า ได้แก่ โทรทัศน์ สเตอริโอ วีดีโอ ตู้เย็น เครื่องซักผ้า เครื่องปรับอากาศ
    และ กล้องถ่ายรูป

(2) เครื่องตกแต่งบ้าน ได้แก่ เฟอร์นิเจอร์ เครื่องสุขภัณฑ์

(3) เครื่องใช้สำนักงาน ได้แก่ เครื่องพิมพ์เอกสาร เครื่องโทรสาร เครื่องถ่ายเอกสาร

(4) เครื่องกีฬา ได้แก่ ชุดอุปกรณ์กอล์ฟ เครื่องออกกำลังกาย

(5) เครื่องดนตรี ได้แก่ เปียโน กีตาร์ กลอง

(6) อุปกรณ์ประดับรถยนต์ ได้แก่ ล้อแม็ค ยางรถยนต์ หลังคาสำเร็จรูป

(7) รถจักรยานยนต์

หลังจากที่สินค้าได้ถูกส่งมอบให้แก่ลูกค้าเป็นที่เรียบร้อยแล้ว
ร้านคู่ค้าก็จะส่งใบเรียกเก็บเงินให้แก่บริษัทฯ เพื่อรับชำระเงินค่าสินค้าต่อไป

แผนภาพแสดงลักษณะการประกอบธุรกิจสินเชื่อเช่าซื้อ

ผู้ขอสินเชื่อ/ลูกค้า

1 5 3 8 9

ร้านคู่ค้า บริษัทฯ

(1) ผู้ขอสินเชื่อยื่นใบคำขอสินเชื่อให้แก่ร้านคู่ค้าเพื่อซื้อสินค้า

(2) ร้านคู่ค้าส่งใบคำขอสินเชื่อของผู้ขอสินเชื่อให้บริษัทฯ เพื่อพิจารณาอนุมัติสินเชื่อ

(3) บริษัทฯ ตรวจสอบคุณสมบัติของผู้ขอสินเชื่อเพื่อพิจารณาสินเชื่อ

(4) บริษัทฯ แจ้งผลการอนุมัติ/ปฏิเสธสินเชื่อไปที่ร้านคู่ค้า

(5) ร้านคู่ค้าส่งมอบสินค้าให้ผู้ขอสินเชื่อที่ได้รับการอนุมัติสินเชื่อ

(6) ร้านคู่ค้าส่งใบเรียกเก็บเงินค่าสินค้าให้บริษัทฯ

(7) บริษัทฯ ชำระเงินค่าสินค้าให้ร้านคู่ค้า

(8) บริษัทฯ ส่งใบเรียกเก็บเงินค่างวดให้แก่ลูกค้า

(9) ลูกค้าชำระเงินค่างวดให้แก่บริษัทฯ

    1.  ธุรกิจสินเชื่อส่วนบุคคล (Personal Loan)

บริการสินเชื่อส่วนบุคคลเป็นรูปแบบการให้กู้ยืมเงินแก่ลูกค้าที่ต้องการเงินไปใช้จ่ายเพื่อวัตถุประสงค์ต่างๆ
อาทิเช่น การศึกษา การประกันภัยรถยนต์ การซ่อมแซมรถยนต์ การท่องเที่ยว และอุปกรณ์ NGV
เป็นต้น ตั้งแต่วันที่ 1 กรกฎาคม 2548 บริษัทได้
เปลี่ยนการให้สินเชื่อใหม่สำหรับการซื้อสินค้าประเภทอุปกรณสารสนเทศ (IT)
และโทรศัพท์มือถือจากสินเชื่อเช่าซื้อเป็นภายใต้สัญญาสินเชื่อบุคคล
เพื่อลดต้นทุนการดำเนินงานประเภท ค่าจัดส่งเอกสาร และค่าแบบพิมพ์
และยังเพิ่มความสะดวกให้กับร้านคู่ค้า โดยผู้ขอใช้บริการสินเชื่อส่วนบุคคลของบริษัทฯ
สามารถมาติดต่อยื่นใบคำขอสินเชื่อที่สำนักงานของบริษัทฯ ทั้ง 70 แห่ง
และร้านคู่ค้าทั่วไปสำหรับสินเชื่อเพื่อซื้อสินค้าหรือบริการ
และยังสามารถส่งใบคำขอสินเชื่อพร้อมทั้งเอกสารประกอบต่างๆ มาทางไปรษณีย์
หรือสมัครผ่านอินเทอร์เน็ต ทั้งนี้ รายได้ของบริษัทฯ จากธุรกิจสินเชื่อส่วนบุคคล ประกอบด้วย
ดอกเบี้ยรับจากเงินกู้ยืม ค่าธรรมเนียมการชำระขั้นต่ำ ค่าธรรมเนียมการทำสัญญา
ค่าปรับจากการผิดนัดชำระเงิน

ตั้งแต่วันที่ 1 กรกฎาคม 2548
สินเชื่อเช่าซื้อและสินเชื่อบุคคลได้ถูกกำหนดภายใต้ข้อบังคับของกระทรวงการคลัง
และให้ธนาคารแห่งประเทศไทยออกข้อกำหนดเกี่ยวกับอัตราเพดานดอกเบี้ยค้างชำระ ค่าธรรมเนียม
และค่าบริการต่างๆ สำหรับธุรกิจสินเชื่อบุคคล ไม่ให้เกินกว่าร้อยละ 28 ต่อปี

นอกจากนี้ ในกรณีลูกค้าที่มีประวัติการชำระเงินดี บริษัทฯ จะออกบัตรสมาชิก (Member Card)
เพื่อเพิ่มประสิทธิภาพในการให้บริการสินเชื่อ
โดยลูกค้าสมาชิกสามารถใช้บัตรสมาชิกในการขอเงินกู้ได้อย่างรวดเร็ว
เนื่องจากบัตรสมาชิกจะมีข้อมูลประวัติการกู้เงิน และการชำระเงินของลูกค้า
ทำให้การอนุมัติสินเชื่อเป็นไปอย่างรวดเร็วและมีประสิทธิภาพ

แผนภาพแสดงลักษณะการประกอบธุรกิจสินเชื่อส่วนบุคคล

ผู้ขอสินเชื่อ/ลูกค้า

5 5’

1 2 3 4 6 7 ธนาคาร

4’

บริษัทฯ

(1) ผู้ขอสินเชื่อยื่นใบคำขอสินเชื่อให้บริษัทฯ

(2) บริษัทฯ ตรวจสอบคุณสมบัติของผู้ขอสินเชื่อเพื่อพิจารณาสินเชื่อ

(3) บริษัทฯ แจ้งผลการอนุมัติ/ปฏิเสธสินเชื่อให้ผู้ขอสินเชื่อทราบ

(4) บริษัทฯ ส่งมอบเงินกู้ให้แก่ผู้ขอสินเชื่อที่ได้รับการอนุมัติสินเชื่อ โดยออกเป็นเช็ค
    หรือเบิกเงินสดจากเครื่องเบิกเงินสดอัตโนมัติ หรือ

(4’) บริษัทฯ ส่งมอบเงินกู้ให้แก่ผู้ขอสินเชื่อที่ได้รับการอนุมัติสินเชื่อ โดยโอนเงินเข้าบัญชี

(5) ลูกค้านำเช็คของบริษัทฯ ไปเบิกเงินสดที่ธนาคาร หรือ

(5’) ลูกค้าถอนเงินจากบัญชี

  (6) บริษัทฯ ส่งใบเรียกเก็บเงินให้แก่ลูกค้า

  (7) ลูกค้าชำระคืนเงินกู้ให้แก่บริษัทฯ

1.  ธุรกิจการซื้อสิทธิเรียกร้อง (Factoring)

ธุรกิจแฟคตอริ่งเป็นบริการการซื้อสิทธิเรียกร้องจากลูกหนี้การค้าของผู้ขายสินค้า (Supplier)
ที่มีการส่งมอบ สินค้าหรือบริการเรียบร้อยแล้ว เมื่อบริษัทผู้ให้สินเชื่อรับซื้อลูกหนี้การค้า (ร้านคู่ค้า)
จาก Supplier แล้ว สิทธิการรับเงินในลูกหนี้ การค้า (ร้านคู่ค้า) นั้นจะถูกโอนจาก Supplier
มายังบริษัทผู้ให้สินเชื่อ ธุรกิจแฟคตอริ่งที่บริษัทฯ ให้บริการเป็นธุรกิจแฟคตอริ่งชนิด ไล่เบี้ยได้ ทั้งนี้
รายได้ที่บริษัทฯ ได้รับจากธุรกิจแฟคตอริ่ง ประกอบด้วย ดอกเบี้ยรับ
ค่าธรรมเนียมการทำสัญญาโอนสิทธิ และค่ารับจากการผิดนัดชำระเงิน

ปัจจุบัน บริษัทฯ จะให้บริการแฟคตอริ่งกับ Supplier ของ ห้างดิสเคาต์สโตร์ แม็คโคร เทสโก้
บิ๊กซี และ จัสโก้

แผนภาพแสดงลักษณะการประกอบธุรกิจการซื้อสิทธิเรียกร้อง

ลูกค้า (Supplier)

1 2 3 4

5

ร้านคู่ค้า บริษัทฯ

(1) ลูกค้า (Supplier) ส่งสินค้าให้แก่ร้านคู่ค้า

(2) ร้านคู่ค้าเป็นลูกหนี้การค้าของลูกค้า (Supplier)

(3) ลูกค้านำลูกหนี้การค้ามาขายให้บริษัทฯ

(4) ลูกค้า (Supplier) ได้รับเงินจากการขายลูกหนี้การค้าให้แก่บริษัทฯ

(5) ร้านคู่ค้าจะชำระเงินค่าสินค้าให้บริษัทฯ โดยตรง เมื่อถึงกำหนดชำระเงิน

    1.  การตลาดและภาวะการแข่งขัน

        1.  ลักษณะลูกค้า

บริษัทฯ ให้บริการสินเชื่อรายย่อยแก่ลูกค้าที่ต้องมีคุณสมบัติเบื้องต้น ได้แก่ มีอายุตั้งแต่ 20 ปีขึ้นไป
มีรายได้ประจำ มีอาชีพการงานที่มั่นคง เป็นต้น

จากข้อมูลของสำนักงานสถิติแห่งชาติ จำนวนประชากรที่มีอายุตั้งแต่ 15-64 ปีขึ้นไปมีจำนวนกว่า 42
ล้านคน คิดเป็นร้อยละ 69.40 ของจำนวนประชากรทั้งหมดของประเทศ และ ณ ไตรมาสที่ 3 ปี
2548 มีประชากรที่มีรายได้อยู่ประมาณ 35 ล้านคน และ
จำนวนประชากรที่มีรายได้รายประจำเดือนอยู่ประมาณ 15.64 ล้านคน หรือคิดเป็นร้อยละ 44.68
ของประชากรที่มีรายได้ทั้งหมด ดังนั้น บริษัทฯ
จึงมองเห็นช่องทางที่จะสามารถขยายตลาดออกไปได้อีกเป็นจำนวนมากในอนาคต

2.  ภาวะการแข่งขัน

ธุรกิจบัตรเครดิต

สำหรับธุรกิจสินเชื่อบัตรเครดิต คู่แข่งที่สำคัญของบริษัทฯ คือ ธนาคารพาณิชย์ และบริษัทการเงินอื่น

แผนภูมิแสดงจำนวนบัตรเครดิตที่ออกโดยธนาคารพาณิชย์

ที่มา : ธนาคารแห่งประเทศไทย

[]

จากตารางข้างต้นจะเห็นว่า ธุรกิจบัตรเครดิตในประเทศไทยในระยะเวลา 3
ปีที่ผ่านมีการเติบโตอย่างต่อเนื่อง จำนวนบัตรเครดิตที่ออกโดยธนาคารพาณิชย์
และผู้ประกอบการธุรกิจบัตรเครดิตได้เพิ่มขึ้นอย่างต่อเนื่องจาก 5,633,363 บัญชี ในปลายปี 2545
เป็น 9,958,571 บัญชี ในปี 2548 คิดเป็นอัตราการขยายตัวร้อยละ 76.78
แต่เมื่อเปรียบเทียบกับจำนวนประชากรทั้งหมดประเทศจำนวน 62 ล้านคน
จำนวนบัตรเครดิตที่ออกในประเทศไทย ยังมีปริมาณน้อยมากเมื่อเปรียบเทียบกับประเทศอื่น
อย่างไรก็ตามภายให้การออกข้อบังคับของธุรกิจบัตรเครดิตในปี 2545
มีผลให้การเติบโตของปริมาณบัตรเครดิตที่ออกใหม่ได้ชะลอตัวลง
และทำให้การเติบโตของบัตรเครดิตในปี 2548 เท่ากับร้อยละ 15.15
เปรียบเทียบกับการเติบโตที่ร้อยละ 28.41ในปี 2547

ธุรกิจสินเชื่อเช่าซื้อ

ผู้ประกอบธุรกิจในการให้บริการสินเชื่อเช่าซื้อสามารถแบ่งได้เป็น 2 ประเภท ประเภทที่หนึ่ง คือ
ผู้ประกอบการที่ให้บริการซื้อสินค้าเงินผ่อนสำหรับสินค้าที่ผลิตขึ้นเอง ผู้ประกอบการประเภทนี้ ได้แก่
บริษัท ซิงเกอร์ (ประเทศไทย) จำกัด (มหาชน) ประเภทที่สอง คือ
ผู้ประกอบการที่ให้บริการสินเชื่อเช่าซื้อผ่านร้านคู่ค้า บริษัทฯ
จัดอยู่ในผู้ให้บริการสินเชื่อเช่าซื้อประเภทที่สอง โดยในกลุ่มบริษัทให้บริการสินเชื่อเช่าซื้อ
และคู่แข่งในปัจจุบัน
บริษัทฯเป็นผู้ประกอบการชั้นนำรายแรกในการให้บริการสินเชื่อเช่าซื้อในลักษณะดังกล่าว
นอกเหนือจากบริษัทฯ แล้ว ยังมีผู้ประกอบการรายอื่นๆ ซึ่งถือว่าเป็นคู่แข่งของบริษัทฯ ได้แก่ บริษัท
จีอี มันนี่ (ประเทศไทย) จำกัด บริษัท อีซี่บาย จำกัด (มหาชน) บริษัท เซทเทเลม
(ประเทศไทย) จำกัด บริษัท ซิงเกอร์ ไทยแลนด์ จำกัด (มหาชน) บริษัท ไมด้า แอสเซท จำกัด
(มหาชน) และ บริษัทแคปปิตอล โอเค จำกัด เป็นต้น

สินเชื่อส่วนบุคคล

คู่แข่งหลักของบริษัทฯ ในธุรกิจสินเชื่อส่วนบุคคล ได้แก่ ธนาคารพาณิชย์ และบริษัทการเงินอื่น
อาทิเช่น บริษัท จีอี มันนี่ (ประเทศไทย) จำกัด บริษัท อีซี่บาย จำกัด (มหาชน) บริษัท
เซทเทเลม (ประเทศไทย) จำกัด บริษัทแคปปิตอล โอเค จำกัด และบริษัทพรอมิส (ไทยแลนด์)
จำกัด

ข้อได้เปรียบในการแข่งขันของบริษัทฯ คือ บริษัทฯ ได้ให้บริการสินเชื่อส่วนบุคคลในรูปแบบต่างๆ
เพื่อตอบสนองความต้องการของลูกค้า และยังได้ขยายเครือข่ายสาขาเพื่อให้บริการได้อย่างทั่วถึง
ยิ่งไปกว่านั้นบริษัทฯ
ยังได้วางระบบเครือข่ายเครื่องเบิกเงินสดอัตโนมัติเพื่อความสะดวกและรวดเร็วในการรับเงินกู้ภายหลังจากที่ได้รับอนุมัติสินเชื่อแล้ว

  3.2.3 กลยุทธ์การแข่งขัน

บริษัทฯ
ใช้กลยุทธ์ดังต่อไปนี้ในการให้บริการเพื่อช่วยให้ลูกค้าสามารถดำเนินชีวิตประจำวันได้อย่างสะดวกสบายมากยิ่งขึ้น

1.  การใช้ข้อมูลจากฐานข้อมูลลูกค้า

หลังจากที่บริษัทฯ ทำการรวบรวมและเก็บรักษาข้อมูลของลูกค้าได้แล้ว บริษัทฯ
จะทำการสร้างฐานข้อมูลของลูกค้าโดยทำการแบ่งแยกตามลักษณะของลูกค้า ได้แก่ อายุ เพศ อาชีพ
เป็นต้น บริษัทฯ
จะใช้ฐานข้อมูลดังกล่าวในการเตรียมแผนการตลาดเพื่อเสนอบริการและข้อมูลเพิ่มเติมที่เป็นประโยชน์ให้แก่ลูกค้ามากยิ่งขึ้น

2.  การให้บริการที่รวดเร็ว

บริษัทให้ความสำคัญเรื่องความรวดเร็วในการให้บริการทางการเงินแก่ลูกค้าโดยการใช้เทคโนโลยีที่
ทันสมัย ซึ่งปัจจุบัน บริษัทฯ ได้นำกระบวนการในการพิจารณาสินเชื่อผ่านเครื่องอนุมัติวงเงินอัตโนมัติ
(Electric Debit Capture Terminal)
ที่สามารถพิจารณาอนุมัติสินเชื่อให้แก่ลูกค้าได้อย่างรวดเร็วมาใช้ นอกจากนี้ บริษัทฯ
ยังได้ให้บริการเบิกเงินสดล่วงหน้าผ่านเครื่องเบิกเงินสดอัตโนมัติ และบริการสินเชื่อบุคคลภายใน
30 นาที
รวมทั้งการขออนุมัติสินเชื่อและสอบถามข้อมูลเกี่ยวกับการชำระเงินผ่านอินเทอร์เน็ตจากโฮมเพจของบริษัทฯ
www.aeon.co.th และ www.aeonthailand.com

3.  ความหลากหลายของสินค้าหรือบริการ

บริษัทฯ พยายามที่จะเพิ่มประเภทสินค้าหรือบริการใหม่ๆ
โดยมีวัตถุประสงค์เพื่อตอบสนองความต้องการของลูกค้าให้ได้มากที่สุด บริษัทฯ
มีสินค้าหลากหลายประเภทที่ลูกค้าสามารถซื้อโดยใช้วิธีการผ่อนชำระเงินกับบริษัทฯ
เริ่มตั้งแต่เครื่องใช้ไฟฟ้า เครื่องดนตรี โทรศัพท์เคลื่อนที่ ไปจนถึงอุปกรณ์ประดับรถยนต์ นอกจากนี้
บริษัทฯ ยังได้เพิ่มความหลากหลายของการให้สินเชื่อส่วนบุคคลไม่ว่าจะเป็นเงินกู้ยืมเพื่อการศึกษา
หรือเงินกู้ยืมเพื่อการประกันภัยรถยนต์ และสำหรับธุรกิจบัตรเครดิต บริษัทฯ
ได้พยายามที่จะออกบัตรเครดิตร่วมกับร้านค้าต่างๆ
โดยเน้นการเพิ่มความสะดวกสบายในการใช้บัตรดังกล่าวเพื่อการดำเนินชีวิตประจำวันของลูกค้า

4.  การเพิ่มจำนวนร้านคู่ค้า

บริษัทฯ
กำลังอยู่ระหว่างการเพิ่มจำนวนร้านคู่ค้าซึ่งจำหน่ายสินค้าอุปโภคที่จำเป็นสำหรับชีวิตประจำวันของลูกค้า
โดยมุ่งเน้นที่ร้านค้าปลีกขนาดใหญ่ ได้แก่ ซุปเปอร์มาเก็ต ห้างสรรพสินค้า เป็นต้น นอกจากนี้
บริษัทฯ
ยังได้ร่วมทำธุรกิจกับบริษัทที่เป็นผู้ให้บริการบัตรเครดิตที่ใช้ในต่างประเทศเพื่อเป็นการช่วยให้ผู้ถือบัตรเครดิตของบริษัทฯ
สามารถใช้บริการได้อย่างกว้างขวางมากยิ่งขึ้น
จากเดิมที่สามารถใช้บริการได้เฉพาะกับร้านค้าที่ร่วมโครงการในประเทศเท่านั้น

5.  การมีเครือข่ายในการให้บริการที่ครอบคลุม

บริษัทฯ มีสาขาและจุดให้บริการกระจายอยู่ทั่วประเทศ
ซึ่งสาขาแต่ละแห่งจะมีการให้บริการที่ครบวงจรโดยเริ่มตั้งแต่การรับใบคำขอสินเชื่อ
การพิจารณาสินเชื่อ และการรับชำระเงิน เป็นต้น บริษัทฯ
ยังมุ่งที่จะเพิ่มความสะดวกในการใช้บัตรเครดิตของบริษัทฯ
โดยการติดตั้งเครื่องเบิกเงินสดอัตโนมัติทั่วประเทศ

  3.2.4 นโยบายราคา

นโยบายในการกำหนดอัตราดอกเบี้ยและค่าธรรมเนียมต่างๆ
สำหรับการบริการทุกประเภทของบริษัทฯ (ยกเว้นธุรกิจบัตรเครดิต)
ขึ้นอยู่กับสภาวะการแข่งขันของตลาดโดยพิจารณาจากอัตราดอกเบี้ยและค่าธรรมเนียมของคู่แข่งเป็นหลักนอกจากนี้
บริษัทฯ ยังคำนึงถึงต้นทุนเงินทุนและต้นทุนการดำเนินงานด้วย ทั้งนี้ บริษัทฯ
จะพิจารณากำหนดอัตราดอกเบี้ยและค่าธรรมเนียมต่างๆ
ไม่ให้ต่ำกว่าต้นทุนเงินทุนและต้นทุนการดำเนินงานของบริษัทฯ
และเป็นไปตามข้อกำหนดของธนาคารแห่งประเทศไทย

  3.2.5 ช่องทางการจำหน่าย

ช่องทางการจำหน่ายของบริษัทฯ ประกอบด้วย

1.  การรับสมัครบัตรเครดิต

บริษัทฯ มีแผนประจำวันในการที่จะออกไปรับสมัครบัตรเครดิตจากลูกค้าตามสถานที่ต่างๆ
ที่เป็นแหล่งชุมชนมีผู้คนผ่านไปมาจำนวนมาก เช่น อาคารสำนักงาน ศูนย์การค้า หรือห้างสรรพสินค้า
นอกจากนี้ บริษัทฯ ได้มีการจัดวางกล่องบรรจุใบคำขอสินเชื่อบัตรเครดิตของบริษัทฯ
ตามสถานที่ต่างๆ ได้แก่ อาคารสำนักงาน หรือร้านคู่ค้าของบริษัทฯ
เมื่อลูกค้ากรอกรายละเอียดในใบคำขอสินเชื่อเรียบร้อยแล้ว
ลูกค้าสามารถส่งใบคำขอสินเชื่อดังกล่าวมายังสำนักงานของบริษัทฯ ทางไปรษณีย์ และ อิออน สปอต
นอกจากนี้ ลูกค้ายังสามารถขออนุมัติบัตรเครดิตผ่านอินเทอร์เน็ตจากโฮมเพจของบริษัทฯ ได้อีกด้วย

2.  ร้านคู่ค้าและร้านค้าที่ร่วมโครงการ

นอกเหนือจากร้านคู่ค้าในการให้บริการสินเชื่อเช่าซื้อของบริษัทฯ ซึ่งมีจำนวนทั้งสิ้นกว่า 10,528
แห่ง ผู้ถือบัตรเครดิตที่ใช้ในประเทศและต่างประเทศของบริษัทฯ
สามารถใช้บริการซื้อสินค้าที่ร้านค้าที่ร่วมโครงการที่มีสัญญลักษณ์มาสเตอร์การ์ด วีซ่า และ เจซีบี
มีจำนวนกว่า 291,500 แห่ง และ 35,000 แห่ง ในประเทศ และ ในต่างประเทศ อีกกว่า 45
ล้านแห่งทั่วโลก และร้านค้าที่ร่วมโครงการที่มีสัญญลักษณ์เจซีบีในประเทศจำนวน 35,000 แห่ง
ทั่วโลก

  3. เครือข่ายบริการ

ณ วันที่ 20 กุมภาพันธ์ 2549 บริษัทฯ มีสาขาจำนวนทั้งสิ้น 70 แห่ง แบ่งเป็นสาขา 27 แห่ง
ในเขตกรุงเทพฯและปริมณฑล และสาขาในต่างจังหวัดจำนวน 43 แห่ง บริษัทฯ
ยังมีการจัดตั้งจุดให้บริการซึ่งปัจจุบันมีจำนวนทั้งสิ้น 234 จุด เพื่อให้บริการลูกค้าอย่างใกล้ชิด
นอกจากนี้ บริษัทฯ ยังมีเครื่องเบิกและชำระเงินสดอัตโนมัติจำนวน 312 เครื่อง
เพื่ออำนวยความสะดวกให้แก่ลูกค้าที่มาใช้บริการ

4. การโฆษณาประชาสัมพันธ์

บริษัทฯ มีนโยบายในการโฆษณาบริการต่างๆ ของบริษัทฯ ซึ่งรวมถึงบริการสินเชื่อเช่าซื้อ
บริการบัตรเครดิต บริการสินเชื่อส่วนบุคคล ผ่านป้ายโปสเตอร์ แผ่นพับ (Leaflet) ของกำนัล
(Premium) และสื่อต่างๆ ได้แก่
หนังสือพิมพ์ โทรทัศน์ วิทยุ ป้ายรถประจำทาง และป้ายโฆษณาขนาดใหญ่ เป็นต้น
นอกเหนือจากนี้แล้ว บริษัทฯ ยังมีการโฆษณาทางอินเทอร์เน็ตอีกด้วย

  5. การจัดกิจกรรมส่งเสริมการขาย

บริษัทฯ มีการจัดกิจกรรมส่งเสริมการขายทั้งที่เป็นกิจกรรมของบริษัทฯ เอง
และที่ร่วมกับผู้ผลิตสินค้าต่างๆ เป็นประจำ โดยหากมีการจัดงาน (Exhibition) บริษัทฯ
จะให้ความร่วมมือโดยการจัดตั้งจุดให้บริการภายในงานเพื่อรับใบคำขอสินเชื่อจากลูกค้า

1.  การจัดหาผลิตภัณฑ์และบริการ

    1.  แหล่งที่มาของเงินทุน

แหล่งที่มาของเงินทุนของบริษัทฯ ณ วันที่ 20 กุมภาพันธ์ 2549 สามารถสรุปได้ดังนี้

+------------------------+----------------------+--------------+------+
| ประเภทวงเงิน            | สกุลเงิน               | จำนวนเงิน     |      |
|                        |                      | (หน่วย :      |      |
|                        |                      | ล้านบาท)      |      |
+------------------------+----------------------+--------------+------+
| เงินกู้ยืมระยะสั้น           | เยนญี่ปุ่น               | 1,338.88     |      |
|                        |                      |              |      |
| (รวมหุ้นกู้ และ            | บาท                  | 2,138.02     |      |
| ส่ว                     |                      |              |      |
| นหนี้สินระยะยาวครบกำหนดใน | ดอลล่าร์ สหรัฐ          | 787.41       |      |
| 1 ปี )                  |                      |              |      |
+------------------------+----------------------+--------------+------+
| เงินกู้ยืมระยะยาว          | เยนญี่ปุ่น               | 6,593.96     |      |
|                        |                      |              |      |
| (ดูรายละเอียด หน้า 3      | บาท                  | 6,984.16     |      |
| หัวข้อความเสี่ยง)          |                      |              |      |
+------------------------+----------------------+--------------+------+
| ส่วนของผู้ถือหุ้น            | บาท                  | 3,209.20     |      |
+------------------------+----------------------+--------------+------+

หมายเหตุ จำนวนเงินที่แสดงสำหรับเงินกู้ หมายความถึง ยอดเงินกู้คงค้าง

แหล่งเงินทุนหลักของบริษัทฯ คือ เงินกู้ยืมจากธนาคารทั้งที่เป็นเงินบาทและเงินสกุลอื่น โดย ณ วันที่
20 กุมภาพันธ์ 2549 บริษัทฯ ได้กู้ยืมเงินจากธนาคารทั้งสิ้น 13 แห่ง
แบ่งเป็นสาขาของธนาคารต่างประเทศ จำนวน 7 แห่ง และ ธนาคารในประเทศจำนวน 6 แห่ง
ทั้งนี้ ในช่วงระยะเวลาที่ผ่านมา บริษัทฯ
ไม่มีการพึ่งพิงเงินกู้ยืมจากธนาคารแห่งใดแห่งหนึ่งในสัดส่วนที่เกินกว่าร้อยละ 30 ของเงินกู้ยืมรวม
และเพื่อเป็นการป้องกันความเสี่ยงจากความผันผวนของอัตราแลกเปลี่ยนเงินตราต่างประเทศและอัตราดอกเบี้ย
บริษัทฯ
ได้ทำสัญญาแลกเปลี่ยนเงินตราต่างประเทศเป็นสกุลเงินบาทและสัญญาแลกเปลี่ยนอัตราดอกเบี้ย
จากอัตราดอกเบี้นลอยตัวเป็นอัตราดอกเบี้ยคงที่สำหรับเงินกู้ยืมระยะยาวทั้งสิ้น มีรายละเอียดดังนี้

+---------+--------+---------------+---+---------+-----------+-------+
| สกุลเ    | จำนวนเ | อัตราดอกเบี้ยลอย | ส | จำน     | อัต        | ระย   |
| งินที่ได้รับ | งินต้นที่จ | ตัว/คงที่ที่จะได้รับ | ก | วนเงินต้น | ราดอกเบี้ยค | ะเวลา |
|         | ะได้รับต |               | ุล |         | งที่ที่จะต้องจ | ครบ   |
|         | ามสัญญา |               | เ | ที่จะจ่าย  | ่ายตามสัญญา | กำหนด |
|         |        |               | ง | ตามสัญญา |           |       |
|         |        |               | ิน |         |           |       |
|         |        |               | ท | (บาท)   |           |       |
|         |        |               | ี่จ |         |           |       |
|         |        |               | ่า |         |           |       |
|         |        |               | ย |         |           |       |
+---------+--------+---------------+---+---------+-----------+-------+
| เยนญี่ปุ่น  | 1      | ร้อยละ ZTIBOR  | บ | 557,    | ร้อยละ     | 4     |
|         | ,500,0 | 6M +0.9       | า | 100,000 | 4.19      | ก.พ.  |
|         | 00,000 |               | ท |         |           | 2550  |
|         |        | 1.17%         |   | 369,    | ร้อยละ     |       |
|         | 1      |               | บ | 500,000 | 4.29      | 13    |
|         | ,000,0 | ร้อยละ 1.51    | า |         |           | ก.พ   |
|         | 00,000 |               | ท | 377,    | ร้อยละ     | 2550  |
|         |        | ร้อยละ ZTIBOR  |   | 600,000 | 4.77      |       |
|         | 1      | 6M+0.9        | บ |         |           | 25    |
|         | ,000,0 |               | า | 566,    | ร้อยละ     | มิ.ย.  |
|         | 00,000 | ร้อยละ 1.57    | ท | 550,000 | 4.38      | 2550  |
|         |        |               | บ |         |           |       |
|         | 1      | JPY-BBA LIBOR | า | 453,    | ร้อยละ     | 28    |
|         | ,500,0 | 6M+0.05       | ท | 120,000 | 4.91      | มิ.ย.  |
|         | 00,000 |               |   |         |           | 2550  |
|         |        | JPY-BBA       | บ | 564,    | ร้อยละ     |       |
|         | 1      | LIBOR6M+0.05  | า | 450,000 | 3.86      | 6     |
|         | ,200,0 |               | ท |         |           | ส.ค.  |
|         | 00,000 | ZTIBOR 6M+0.9 |   | 569,    | ร้อยละ     | 2550  |
|         |        |               | บ | 250,000 | 4.48      |       |
|         | 1      | ZTIBOR 6M+0.9 | า |         |           | 13    |
|         | ,500,0 |               | ท | 546,    | ร้อยละ     | ก.ย.  |
|         | 00,000 | LIBOR 6M+0.4  |   | 600,000 | 5.10      | 2550  |
|         |        |               | บ |         |           |       |
|         | 1      | 1.25%         | า | 567,    | ร้อยละ     | 22    |
|         | ,500,0 |               | ท | 000,000 | 4.91      | พ.ย   |
|         | 00,000 | JPY-BBA       |   |         |           | 2550  |
|         |        | LIBOR+0.4     | บ | 1,856,  | ร้อยละ     |       |
|         | 1      |               | า | 500,000 | 4.86      | 15    |
|         | ,500,0 | JPY-BBA       | ท |         |           | ก.พ   |
|         | 00,000 | LIBOR+0.54    | บ | 376,    | ร้อยละ     | 2551  |
|         |        |               | า | 100,000 | 5.565     |       |
|         | 1      |               | ท |         |           | 17    |
|         | ,500,0 |               |   | 351,    | ร้อยละ     | ต.ค.  |
|         | 00,000 |               | บ | 000,000 | 6.50      | 2551  |
|         |        |               | า |         |           |       |
|         | 5      |               | ท | 1,053,  | ร้อยละ     | 29    |
|         | ,000,0 |               |   | 000,000 | 6.97      | ก.ค.  |
|         | 00,000 |               | บ |         |           | 2551  |
|         |        |               | า |         |           |       |
|         | 1      |               | ท |         |           | 18    |
|         | ,000,0 |               | บ |         |           | ส.ค   |
|         | 00,000 |               | า |         |           | 2551  |
|         |        |               | ท |         |           |       |
|         | 1      |               |   |         |           | 30    |
|         | ,000,0 |               | บ |         |           | ก.ย   |
|         | 00,000 |               | า |         |           | 2551  |
|         |        |               | ท |         |           |       |
|         | 3      |               |   |         |           | 30    |
|         | ,000,0 |               |   |         |           | ก.ย.  |
|         | 00,000 |               |   |         |           | 2553  |
+---------+--------+---------------+---+---------+-----------+-------+
| ดอล     | 8,0    | ร้อยละ         | บ | 333,    | ร้อยละ     | 21    |
| ลาร์สหรัฐ | 00,000 | USD-L         | า | 040,000 | 3.10      | ก.ค.  |
|         |        | IBOR-BBA+0.85 | ท |         |           | 2549  |
+---------+--------+---------------+---+---------+-----------+-------+
| บาท     | 500,0  | ร้อยละ 6M      | บ | 500,    | ร้อยละ     | 21    |
|         | 00,000 | THBFIX+0.80   | า | 000,000 | 5.09      | เม.ย  |
|         |        |               | ท |         |           | .2551 |
|         | 600,0  | ร้อยละ 6M      | บ | 600,    | ร้อยละ     |       |
|         | 00,000 | THBFIX+0.75   | า | 000,000 | 5.74      | 2 ก.ย |
|         |        |               | ท |         | ร้อยละ     | 2551  |
|         | 400,0  | ร้อยละ 6M      |   | 400,    | 6.51      |       |
|         | 00,000 | THBFIX+0.50   | บ | 000,000 |           | 30    |
|         |        |               | า |         | ร้อยละ     | ก.ย   |
|         | 300,0  | ร้อยละ 6M      | ท | 300,    | 6.91      | 2551  |
|         | 00,000 | THBFIX+0.64   |   | 000,000 |           |       |
|         |        |               | บ |         |           | 30    |
|         |        |               | า |         |           | ก.ย.  |
|         |        |               | ท |         |           | 2553  |
+---------+--------+---------------+---+---------+-----------+-------+

เพื่อเป็นการจำกัดภาระหนี้สินสูงสุดที่จะเกิดขึ้นและบริหารความเสี่ยงจากการผันผวนของอัตราแลกเปลี่ยน
บริษัทฯ ยังได้ทำ
สัญญาซื้อขายเงินตราต่างประเทศล่วงหน้าสำหรับเงินกู้ยืมระยะสั้นและดอกเบี้ยที่เกี่ยวข้องทั้งหมดที่เป็นเงินตราต่างประเทศ
และ ใน ปีบัญชี 2546- 2548 บริษัทฯ ยังประสบความสำเร็จในการจัดหาเงินทุนหมุนเวียน
จากการแปลงสินทรัพย์ให้เป็น
หลักทรัพย์ (Securitization)

การแปลงสินทรัพย์เป็นหลักทรัพย์

เพื่อทำให้บริษัทฯ มีฐานะทางการเงินที่แข็งแกร่ง โดยลดอัตราส่วนของหนี้สิน
และลดต้นทุนทางการเงิน ตลอดจนเพิ่มอัตราผลตอบแทนของผู้ถือหุ้น นอกจากนี้
ยังเป็นการเพิ่มช่องทางของแหล่งเงินทุนระยะยาวของบริษัทฯ ในเดือน กุมภาพันธ์ 2547 บริษัทฯ
ได้ทำสัญญาในการจำหน่ายสิทธิเรียกร้องในลูกหนี้เช่าซื้อกับบริษัท อีเทอนอล นิติบุคคลเฉพาะกิจ
จำกัด(ESPV) ในเดือนกุมภาพันธ์ 2548 และ เดือนกุมภาพันธ์ 2549 บริษัทฯ
ได้ทำสัญญาในการจำหน่ายสิทธิเรียกร้องในลูกหนี้บัตรเครดิตกับบริษัท อีเทอนอล เครดิต การ์ด
นิติบุคคลเฉพาะกิจ จำกัด(ECC) และบริษัท อีเทอนอล 3 นิติบุคคลเฉพาะกิจ (ESPT)ตามลำดับ
ทั้งสามบริษัทได้จัดตั้งและจดทะเบียนภายใต้ประมวลกฎหมายแพ่งและพาณิชย์แห่งประเทศไทยเพื่อประกอบการเป็นนิติบุคคลเฉพาะกิจภายใต้กฎหมายว่าด้วยนิติบุคคลเฉพาะกิจเพื่อโครงการแปลงสินทรัพย์เป็นหลักทรัพย์ตามที่ได้รับการอนุมัติโครงการจากสำนักงานคณะกรรมการกำกับหลักทรัพย์และตลาดหลักทรัพย์
เมื่อวันที่ 9 กุมภาพันธ์ 2547 วันที่ 16 กุมภาพันธ์ 2548 และวันที่ 3 กุมภาพันธ์ 2549 ตามลำดับ
รายละเอียดมีดังต่อไปนี้

ในเดือน กุมภาพันธ์ 2547 บริษัทฯได้จำหน่ายลูกหนี้เช่าซื้อ ให้ ESPV เป็น จำนวน 1,999.99
ล้านบาท โดย ESPV ได้ระดมทุนเพื่อซื้อลูกหนี้ข้างต้น จากการออกหุ้นกู้ชนิดทยอยคืนเงินต้นมูลค่า
1,500 ล้านบาท ครบกำหนดในปี 2553 ซึ่งได้รับอันดับเครดิตภายในประเทศ ระยะยาว ที่ AAA
(Tha) โดยบริษัท ฟิทช์ เรทติ้งส์ (ประเทศไทย) จำกัด บริษัทฯได้รับชำระเงินจาก ESPV
เป็นเงินสดจำนวน 1,482.50 ล้านบาท ในวันที่ 19 กุมภาพันธ์ 2547
ส่วนที่เหลือของราคาขายสิทธิเรียกร้องในลูกหนี้ที่โอนเป็นกลุ่มแรกดังกล่าวจำนวน 517.50 ล้านบาท
ได้ทำเป็นสัญญาเงินให้กู้ยืมระยะสั้นชั่วคราวประเภทด้อยสิทธิ (ดูรายละเอียดจากหมายเหตุข้อ 8
ในงบการเงินของบริษัทฯ ) นอกจากนั้น
ESPVได้มอบหมายให้บริษัทดำเนินการเป็นตัวแทนเรียกเก็บหนี้ให้แก่ ESPV
จากลูกหนี้ภายใต้สัญญาจำหน่ายสิทธิเรียกร้องและตัวแทนเรียกเก็บหนี้

ในเดือน กุมภาพันธ์ 2548 บริษัทฯได้จำหน่ายลูกหนี้บัตรเครดิต ให้ ECC เป็น จำนวน 2,956.80
ล้านบาท โดย ECC ได้ระดมทุนเพื่อซื้อลูกหนี้ข้างต้น จากการออกหุ้นกู้ประเภทอัตราดอกเบี้ยคงที่
และมีสินทรัพย์รองรับ 2 ชุด คือ หุ้นกู้ชุด A-1 มูลค่า 1,000 ล้านบาท คาดว่าจะไถ่ถอนในปี 2551
(ครบกำหนดไถ่ถอนสุดท้ายในปี 2552) และหุ้นกู้ชุด A-2 มูลค่า 1,000 ล้านบาท
คาดว่าจะไถ่ถอนในปี 2553 (ครบกำหนดไถ่ถอนสุดท้ายในปี 2554) ตามลำดับ
ซึ่งได้รับอันดับเครดิตภายในประเทศ ระยะยาว ที่ AAA (Tha) โดยบริษัท ฟิทช์ เรทติ้งส์
(ประเทศไทย) จำกัด บริษัทฯได้รับชำระเงินจาก ECC เป็นเงินสดจำนวน 2,000 ล้านบาท
ในวันที่ 18 กุมภาพันธ์ 2548
ส่วนต่างของราคาขายสิทธิเรียกร้องในลูกหนี้บัตรเครดิดที่โอนดังกล่าวส่วนหนึ่ง จำนวน 816
ล้านบาท ได้ทำเป็นสัญญาเงินให้กู้ยืมระยะสั้นชั่วคราวประเภทด้อยสิทธิ และส่วนที่เหลืออีกจำนวน
140.80 ล้านบาท ถือเป็นส่วนร่วมของผู้จำหน่ายสินทรัพย์ (Seller Participation )
(ดูรายละเอียดจากหมายเหตุข้อ 7และ ข้อ 8ในงบการเงินของบริษัทฯ )

นอกจากนั้น ECC ได้มอบหมายให้บริษัทดำเนินการเป็นตัวแทนเรียกเก็บหนี้ให้แก่ ECC
จากลูกหนี้ภายใต้
สัญญาจำหน่ายสิทธิเรียกร้องและตัวแทนเรียกเก็บหนี้

ในเดือน กุมภาพันธ์ 2549 บริษัทฯได้จำหน่ายลูกหนี้บัตรเครดิต ให้ ESPT จำนวน
2,782.51ล้านบาท โดย ESPT ได้ระดมทุนเพื่อซื้อลูกหนี้ข้างต้น
จากการออกหุ้นกู้ประเภทอัตราดอกเบี้ยคงที่ และมีสินทรัพย์รองรับ 4 ชุด ดังนี้

+-----------------+---------------+-----------------+-----------------+
| หุ้นกู้             | ครบกำหนด      | จำนวน (ล้านบาท)  | จัดอันดับโดยฟิทช์    |
|                 |               |                 | เรทติ้งส์          |
|                 | (ปี)           |                 |                 |
+-----------------+---------------+-----------------+-----------------+
| ชุด เอ-1         | 2552          | 1,500           | AAA             |
+-----------------+---------------+-----------------+-----------------+
| ชุด เอ-2         | 2554          | 500             | AAA             |
+-----------------+---------------+-----------------+-----------------+
| ชุด บี            | 2554          | 120             | AA              |
+-----------------+---------------+-----------------+-----------------+
| ชุด ซี            | 2554          | 160             | A               |
+-----------------+---------------+-----------------+-----------------+
| รวม             |               | 2,280           |                 |
+-----------------+---------------+-----------------+-----------------+

เมื่อวันที่ 6 กุมภาพันธ์ 2549 บริษัทฯได้รับชำระเงินจาก ESPT เป็นเงินสดจำนวน 2,280
ล้านบาท ส่วนต่างของราคาขายสิทธิเรียกร้องในลูกหนี้บัตรเครดิดที่โอนดังกล่าวส่วนหนึ่ง จำนวน
370 ล้านบาท ได้ทำเป็นสัญญาเงินให้กู้ยืมระยะสั้นชั่วคราวประเภทด้อยสิทธิ
และส่วนที่เหลืออีกจำนวน 132.50 ล้านบาท ถือเป็นส่วนร่วมของผู้จำหน่ายสินทรัพย์ (Seller ‘s
loan) (ดูรายละเอียดจากหมายเหตุข้อ 7 และ ข้อ 8 ในงบการเงินของบริษัทฯ )

ข้อมูลทางการเงินที่สำคัญของนิติบุคคลเฉพาะกิจ ณ วันที่ 20 กุมภาพันธ์ 2549 และ 2548
และสำหรับปีสิ้นสุดวันที่ 20 กุมภาพันธ์ 2549 และ 2548 สรุปดังต่อไปนี้

(หน่วย : ล้านบาท)

+--------------+------+------+-----+-------+-------+-------+-------+
|              | ณ    |      |     |       | ณ     |       |       |
|              |  วันท |      |     |       |  วันที่  |       |       |
|              | ี่ 20  |      |     |       | 20 กุม |       |       |
|              | กุมภา |      |     |       | ภาพันธ |       |       |
|              | พันธ์  |      |     |       | ์ 2548 |       |       |
|              | 2549 |      |     |       |       |       |       |
+--------------+------+------+-----+-------+-------+-------+-------+
|              | “ยังไ |      |     |       | “ตรว  |       |       |
|              | ม่ได้ต |      |     |       | จสอบ” |       |       |
|              | รวจส |      |     |       |       |       |       |
|              | อบ”  |      |     |       |       |       |       |
+--------------+------+------+-----+-------+-------+-------+-------+
|              | E    | E    | E   | รวม   | ESPV* | ECC** | รวม   |
|              | SPV* | CC** | SPT |       |       |       |       |
|              |      |      | *** |       |       |       |       |
+--------------+------+------+-----+-------+-------+-------+-------+
| สินทรัพย์รวม    | 2,08 | 3,68 | 2,  | 8,7   | 2,0   | 2,9   | 5,0   |
|              | 7.09 | 5.46 | 972 | 45.26 | 95.08 | 97.33 | 92.41 |
|              |      |      | .71 |       |       |       |       |
+--------------+------+------+-----+-------+-------+-------+-------+
| หนี้สินรวม      | 2,08 | 3,68 | 2,  | 8,7   | 2,0   | 2,9   | 5,0   |
|              | 7.04 | 5.42 | 972 | 45.13 | 95.04 | 96.52 | 91.56 |
|              |      |      | .67 |       |       |       |       |
+--------------+------+------+-----+-------+-------+-------+-------+
| ส่ว           | 0.04 | 0.04 | 0   | 0.13  | 0.04  | 0.81  | 0.85  |
| นของผู้ถือหุ้นรวม |      |      | .04 |       |       |       |       |
+--------------+------+------+-----+-------+-------+-------+-------+
| รายได้รวม     | 49   | 80   | 47  | 1,3   | 4     | 0.77  | 4     |
|              | 2.05 | 2.31 | .52 | 41.88 | 67.69 |       | 68.46 |
+--------------+------+------+-----+-------+-------+-------+-------+
| หนี้สูญแ        | 9    | 15   | 0   | 2     | 56.44 | -     | 56.44 |
| ละหนี้สงสัยจะสูญ | 3.96 | 2.61 | .01 | 46.58 |       |       |       |
+--------------+------+------+-----+-------+-------+-------+-------+
| ค่าใช้จ        | 13   | 24   | 22  | 3     | 1     | -     | 1     |
| ่ายดำเนินงานอื่น | 1.53 | 4.54 | .83 | 98.90 | 31.61 |       | 31.61 |
+--------------+------+------+-----+-------+-------+-------+-------+
| ดอกเบี้ยจ่าย    | 12   | 26   | 9   | 4     | 1     | -     | 1     |
|              | 1.94 | 8.75 | .85 | 00.54 | 15.58 |       | 15.58 |
+--------------+------+------+-----+-------+-------+-------+-------+
| ภาษีเงินได้     | 4    | 6    | 4   | 1     | 56.50 | -     | 56.50 |
|              | 7.60 | 0.57 | .45 | 12.62 |       |       |       |
+--------------+------+------+-----+-------+-------+-------+-------+
| กำไรสุทธิ      | 9    | 7    | 10  | 1     | 1     | 0.77  | 1     |
|              | 7.02 | 5.84 | .38 | 83.24 | 07.56 |       | 08.33 |
+--------------+------+------+-----+-------+-------+-------+-------+

  * บริษัท อีเทอนอล นิติบุคคลเฉพาะกิจ จำกัด (ESPV)
  ซึ่งได้เริ่มรับโอนลูกหนี้เช่าซื้อจากบริษัทในเดือนกุมภาพันธ์2547

** บริษัท อีเทอนอล เครดิตการ์ด นิติบุคคลเฉพาะกิจ จำกัด (ECC)
ซึ่งได้เริ่มรับโอนลูกหนี้บัตรเครดิตจากบริษัทในเดือน กุมภาพันธ์ 2548

*** บริษัท อีเทอนอล 3 นิติบุคคลเฉพาะกิจ จำกัด (ESPT)
ซึ่งได้เริ่มรับโอนลูกหนี้บัตรเครดิตจากบริษัทในเดือน กุมภาพันธ์ 2549

สำหรับนโยบายในการจัดหาเงินทุนในอนาคต บริษัทฯ
มีนโยบายในการจัดหาแหล่งเงินทุนให้สอดคล้องกับวัตถุประสงค์การใช้เงิน
โดยคำนึงถึงความเหมาะสมของระยะเวลาการชำระคืนและอัตราส่วนหนี้สินต่อส่วนของผู้ถือหุ้น
โดยหากบริษัทฯ มีการกู้ยืมเงินสกุลต่างประเทศในอนาคต บริษัทฯ
ก็มีนโยบายที่จะทำการป้องกันความเสี่ยงจากอัตราแลกเปลี่ยนที่อาจเกิดขึ้นทุก รายการ

2.  การให้สินเชื่อ

ธุรกิจสินเชื่อรายย่อย (Retail Finance) เป็นธุรกิจที่แตกต่างจากสินเชื่อประเภทอื่น
เนื่องจากเป็นธุรกิจที่มีลูกค้าจำนวนมาก ดังนั้น
ข้อมูลทั้งหมดของลูกค้าจะถูกบันทึกเข้ามายังฐานข้อมูลโดยผ่านระบบคอมพิวเตอร์ On-Line
ที่สำนักงานใหญ่ซึ่งเชื่อมโยงข้อมูลจากทุกสาขาของบริษัทฯ ดังนั้น
ธุรกิจสินเชื่อรายย่อยจึงจำเป็นต้องพึ่งพาระบบคอมพิวเตอร์ซึ่งรวมทั้ง Hardware และ Software
ที่มีประสิทธิภาพ ในการให้บริการต่างๆ แก่ลูกค้า
รวมทั้งเพื่อรองรับการปฏิบัติงานของพนักงานในการเรียกข้อมูลต่างๆ
จากฐานข้อมูลเพื่อทำการประมวลผล และจัดพิมพ์รายงานต่างๆ

(1) นโยบายการให้สินเชื่อ

คุณสมบัติเบื้องต้นของผู้ขอสินเชื่อที่สามารถสมัครได้คือ มีอายุตั้งแต่ 20 ปีขึ้นไป มีรายได้ประจำ
มีอาชีพการงานที่มั่นคง และมีเบอร์โทรศัพท์ทั้งที่บ้านและที่ทำงาน เป็นต้น
ในการพิจารณาอนุมติสินเชื่อ บริษัทฯ ให้ความสำคัญต่อ
ศักยภาพของลูกค้าในการชำระคืนหนี้ให้แก่บริษัทฯ ในอนาคต นอกจากนี้
เพื่อเป็นการจำกัดความเสี่ยงของบริษัทฯ
อันอาจเกิดจากการให้สินเชื่อหลายประเภทแก่ลูกค้ารายใดรายหนึ่ง บริษัทฯ
ได้กำหนดวงเงินสินเชื่อรวมของบริการทุกประเภทสูงสุดที่บริษัทฯ
จะพิจารณาอนุมัติให้แก่ผู้ขอสินเชื่อแต่ละรายจะไม่เกิน 5 เท่าของรายได้ประจำของผู้ขอสินเชื่อ
โดยการอนุมัติสินเชื่อดังกล่าวจะถูก ควบคุมโดยระบบ Credit Scoring
ซึ่งจะพิจารณาจากวงเงินสินเชื่อรวมและแหล่งที่มาของรายได้ของผู้ขอสินเชื่อ

ระบบ Credit Scoring
เป็นระบบที่ใช้ในการประเมินความน่าเชื่อถือของผู้ขอสินเชื่อโดยวิเคราะห์จาก
ข้อมูลพื้นฐานของผู้ขอสินเชื่อ ข้อมูลที่ได้รับจากระบบ Credit Scoring
จะถูกใช้เป็นแนวทางเบื้องต้นให้กับพนักงานอนุมัติสินเชื่อ
ในการพิจารณาอนุมัติสินเชื่อให้เป็นไปอย่างรวดเร็ว
และเป็นไปตามนโยบายในการให้สินเชื่อของบริษัทฯ โดยในขั้นแรกระบบจะนำข้อมูลต่างๆ เช่น อายุ
อาชีพ สถานภาพที่อยู่อาศัย จำนวนปีที่ทำงาน และรายได้ เป็นต้น
ที่ผ่านการตรวจสอบความถูกต้องโดยพนักงานอนุมติสินเชื่อแล้ว
มาทำการประมวลผลเพื่อกำหนดคะแนนตามสถานะของข้อมูลของผู้ขอสินเชื่อแต่ละราย
ซึ่งคะแนนที่ได้จะถูกนำมาใช้ในการคำนวณวงเงินที่ผู้ขอสินเชื่อจะได้รับการอนุมัติว่าควรจะเป็นกี่เท่าของรายได้ประจำของผู้ขอสินเชื่อ
หลังจากนั้นพนักงานอนุมัติสินเชื่อจะทำการพิจารณาวงเงินที่คำนวณได้จากระบบ Credit Scoring
กับวงเงินที่ผู้ขอสินเชื่อทำการขออนุมัติ
เพื่อทำการสรุปผลการอนุมัติสินเชื่อว่าจะทำการอนุมัติหรือปฏิเสธการให้สินเชื่อแก่ผู้ขอสินเชื่อ

  (ข) ขั้นตอนหลักในการให้สินเชื่อ

  1. ขั้นตอนการยื่นคำขอการใช้บริการสินเชื่อ

พนักงานเคาน์เตอร์ของบริษัทฯ หรือร้านคู่ค้า ตรวจสอบความถูกต้องของข้อมูลในใบคำขอสินเชื่อ
และความครบถ้วนของเอกสารประกอบการพิจารณาสินเชื่อเบื้องต้นก่อนที่จะทำการบันทึกข้อมูลลงในระบบการอนุมัติสินเชื่อ

  2. ขั้นตอนการตรวจสอบข้อมูลและเอกสารประกอบการพิจารณาสินเชื่อ

พนักงานอนุมัติสินเชื่อจะเริ่มขั้นตอนการตรวจสอบสินเชื่อโดยการตรวจสอบความถูกต้องของ
ข้อมูลในใบคำขอสินเชื่อ และความครบถ้วนของเอกสารประกอบการพิจารณาสินเชื่อว่ามีรอยแก้ไข
และมีลายเซ็นของผู้ขอสินเชื่อ หรือไม่
ต่อจากนั้นพนักงานอนุมัติสินเชื่อจะเข้าตรวจสอบฐานข้อมูลในระบบคอมพิวเตอร์ของบริษัทฯเพื่อตรวจสอบข้อมูลที่มีปัญหา
(Negative Files) หลังจากนั้นจึงทำการโทรศัพท์เพื่อสัมภาษณ์ผู้ขอสินเชื่อหรือบุคคลที่เกี่ยวข้อง
เพื่อตรวจสอบและขอข้อมูลเพิ่มเติม เมื่อได้ข้อมูลครบถ้วน
พนักงานอนุมัติสินเชื่อจะทำการวิเคราะห์วงเงินสินเชื่อตามเงื่อนไขและข้อกำหนดต่างๆ
ตามที่กำหนดไว้ในนโยบายการให้สินเชื่อของบริษัทฯ ปัจจุบัน บริษัทฯ
มีนโยบายในการกำหนดวงเงินการอนุมัติสินเชื่อต่อรายการของพนักงานอนุมัติสินเชื่อแต่ละคนโดยพิจารณาจากตำแหน่งงานเป็นหลัก
ทั้งนี้ตำแหน่งงานของพนักงานอนุมัติสินเชื่อสามารถแบ่งเป็นระดับต่างๆ โดยเริ่มจากเจ้าหน้าที่สินเชื่อ
หัวหน้าหน่วย หัวหน้าแผนก ผู้ช่วยผู้จัดการ และผู้จัดการ เป็นต้น

  3. ขั้นตอนการอนุมัติสินเชื่อ

ในขั้นตอนนี้
ระบบประมวลผลจะเข้ามาทำหน้าที่ในการวิเคราะห์ข้อมูลที่ได้รับจากการพิจารณาสินเชื่อของพนักงานอนุมัติสินเชื่อ
และระบบดังกล่าวจะทำการสรุปวงเงินสินเชื่อสูงสุดของผู้ขอสินเชื่อแต่ละรายในรูปแบบของคะแนน
หรือที่เรียกว่า ระบบ Credit scoring
ซึ่งเป็นระบบที่มีประสิทธิภาพช่วยให้พนักงานอนุมัติสินเชื่ออนุมัติวงเงินให้แก่ผู้ขอสินเชื่อได้อย่างเหมาะสม
และตรงตามกฎเกณฑ์ของบริษัท ฯ และข้อกำหนดของธนาคารแห่งประเทศไทย

โดยทั่วไป ระยะเวลาในการพิจารณาสินเชื่อของบริษัทฯ จะขึ้นอยู่กับประเภทของสินเชื่อ
วิธีการในการขออนุมัติสินเชื่อของลูกค้า และประเภทของลูกค้า ซึ่งหากเป็นลูกค้าสมาชิก บริษัทฯ
จะใช้เวลาในการพิจารณาอนุมัติสินเชื่อที่รวดเร็วกว่าการพิจารณาสินเชื่อกรณีที่เป็นลูกค้าใหม่
เนื่องจากบริษัทฯ มีฐานข้อมูลของลูกค้ารายนั้นอยู่แล้ว ดังนั้น พนักงานอนุมัติ
สินเชื่อจึงทำการตรวจสอบประวัติการขอสินเชื่อ ประวัติการชำระเงิน
และยอดคงค้างและวงเงินคงเหลือของลูกค้าเท่านั้น

ในส่วนการอนุมัติสินเชื่อสำหรับธุรกิจบัตรเครดิต บริษัทฯได้ปฏิบัติตามหลักเกณฑ์ วิธีการ
และเงื่อนไขในการประกอบธุรกิจบัตรเครดิต ตามประกาศของธนาคารแห่งประเทศไทย วันที่ 12
พฤศจิกายน 2545 และอนุมัติสินเชื่อสำหรับสินค้าเช่าซื้อและสินเชื่อเงินกู้ ตามหลักเกณฑ์ วิธีการ
และเงื่อนไขในการประกอบธุรกิจสินเชื่อส่วนบุคลภายใต้การกำกับ
สำหรับผู้ประกอบธุรกิจที่มิใช่สถาบันการเงิน ตามประกาศของธนาคารแห่งประเทศไทย วันที่ 20
มิถุนายน 2548

ทั้งนี้ ตั้งแต่เดือน เมษายน 2547
บริษัทฯได้ตรวจสอบข้อมูลของลูกค้ากับศูนย์ข้อมูลเครดิตก่อนการอนุมัติบัตรเครดิต
และพิจารณากำหนดวงเงินสินเชื่อบัตรเครดิต สินเชื่อเช่าซื้อ และสินเชื่อส่วนบุคคล ไม่เกิน 5 เท่า
ของรายได้ของลูกค้า หรือกระแสเงินสดในบัญชีเงินฝากของลูกค้าดังกล่าว

สำหรับระยะเวลาโดยปกติที่บริษัทฯ ใช้ในการพิจารณาสินเชื่อของสินเชื่อประเภทต่างๆ
สามารถสรุปได้ดังนี้

  ----------------------- ----------------------- -----------------------
  ประเภทของบริการ          ลูกค้าสมาชิก               ลูกค้าใหม่

  สินเชื่อเช่าซื้อ              ภายใน 1-3 นาที           ภายใน 1 ชั่วโมง

  สินเชื่อส่วนบุคคล            ภายใน 30 นาที            ภายใน 1 วันทำการ

  สมัครบัตรเครดิต            ภายใน 5 วันทำการ         ภายใน 7 วันทำการ
  ----------------------- ----------------------- -----------------------

  4. ขั้นตอนภายหลังจากอนุมัติสินเชื่อ

หลังจากที่พนักงานอนุมัติสินเชื่อได้ทำการพิจารณาอนุมัติสินเชื่อเรียบร้อยแล้ว บริษัทฯ
จะทำการแจ้งผลการอนุมัติหรือปฏิเสธสินเชื่อให้ผู้ขอสินเชื่อทราบ
ซึ่งวิธีการแจ้งผลขึ้นอยู่กับประเภทของการขอใช้บริการสินเชื่อ

ขั้นตอนการขออนุมัติสินเชื่อโดยสังเขป

ฝ่ายควบคุมสินเชื่อได้รับใบคำขอสินเชื่อ และเอกสารประกอบการพิจารณาสินเชื่อ

ใบคำขอสินเชื่อจะถูกแยกประเภทและแจกจ่ายให้กับส่วนงานที่รับผิดชอบ

พนักงานอนุมัติสินเชื่อในแต่ละทีมทำการตรวจสอบตามขั้นตอนดังนี้

1. ความสมบูรณ์ของข้อมูลในใบคำขอสินเชื่อ

2. ความครบถ้วนและชัดเจนของเอกสารหลักฐานต่างๆ

3. ฐานข้อมูลของผู้ขอสินเชื่อในระบบข้อมูลของบริษัทฯ

4. ความถูกต้องของข้อมูลโดยทางโทรศัพท์

ผู้ขอสินเชื่อมีคุณสมบัติ ไม่ครบถ้วน ปฏิเสธการ

ครบถ้วนตามเงื่อนไขของ อนุมัติสินเชื่อ

บริษัทฯ หรือไม่

ครบถ้วน

วิเคราะห์วงเงิน ปฏิเสธ ปฏิเสธการ

ตรวจสอบข้อมูลจากระบบ อนุมัติสินเชื่อ

Credit Scoring พร้อมระบุเหตุผล

อนุมัติวงเงินสินเชื่อภายใต้เงื่อนไขและกฎเกณฑ์ของบริษัทฯและธนาคารแห่งประเทศไทย

แจ้งผลการอนุมัติและปฏิเสธสินเชื่อแก่ผู้ขอสินเชื่อหรือร้านคู่ค้าตามประเภทของการขอสินเชื่อ

  3.3.3 การติดตามหนี้

ปัจจัยที่สำคัญประการหนึ่งในการดำเนินธุรกิจให้บริการสินเชื่อ คือ การบริหารหรือติดตามหนี้
โดยบริษัทฯ มีระบบและขั้นตอนในการติดตามและจัดการหนี้ที่มีประสิทธิภาพ ซึ่งสามารถแบ่งได้เป็น 3
ส่วนใหญ่ ดังนี้

1.  ระบบเทคโนโลยี

บริษัทฯ มีการใช้เทคโนโลยีในการติดตามหนี้และจัดชั้นหนี้ที่ถือว่าทันสมัยที่สุดระบบหนึ่งทั้งในส่วนของ
Hardware และ Software โดยระบบการติดตามหนี้ของบริษัทฯ เป็นระบบ On-line
ซึ่งจะจัดแบ่งกลุ่มลูกค้าตามพฤติกรรมการชำระเงินและอายุลูกหนี้ที่ค้างชำระ
พนักงานติดตามหนี้แต่ละคนจะมีหน้าจอคอมพิวเตอร์ที่สามารถเข้าสู่ฐานข้อมูลของลูกค้าได้โดยตรง
นอกจากนี้
ผู้บริหารยังสามารถตรวจสอบผลการติดตามหนี้ของพนักงานแต่ละคนและแต่ละสาขาทั้งในกรุงเทพฯ
และต่างจังหวัด

2.  ระบบการติดตามดูแลและติดตามหนี้

บริษัทฯ มีปรัชญาที่จะดำเนินการติดตามและจัดการหนี้อย่างใกล้ชิด
โดยจะมีการตรวจสอบผลการติดตามหนี้ของพนักงานติดตามหนี้เป็นประจำทุกวัน
สำนักงานใหญ่ของบริษัทฯ
จะเป็นศูนย์กลางของฐานข้อมูลเกี่ยวกับการติดตามหนี้จากทุกสาขาทั่วประเทศ
ซึ่งข้อมูลทั้งหมดจะถูกใช้ในการตรวจสอบและประเมินผลโดยผู้บริหารที่สามารถตัดสินใจและมีอำนาจในการสั่งการให้ดำเนินการปรับปรุงและแก้ไขปัญหาที่เกิดจากการติดตามหนี้ได้อย่างทันการณ์

3.  ขั้นตอนการติดตามหนี้

บริษัทฯ ได้ทำการกำหนดขั้นตอนการติดตามหนี้สำหรับลูกหนี้จัดชั้นแต่ละประเภท
โดยเมื่อลูกหนี้เริ่มผิดนัดชำระหนี้ พนักงานติดตามหนี้ของบริษัทฯ
ซึ่งจะแบ่งแยกหน้าที่ตามประเภทของสินเชื่อ และจำนวนงวดที่ค้างชำระ
จะเริ่มดำเนินการติดตามหนี้ทันที เนื่องจาก บริษัทฯ มีฐานลูกค้าจำนวนมากและเพิ่มขึ้นอย่างรวดเร็ว
การแบ่งแยกกลุ่มและจำนวนลูกค้าจะต้องสัมพันธ์กับจำนวนพนักงานติดตามหนี้เพื่อให้แน่ใจว่าการบริหารหนี้จะทำได้อย่างใกล้ชิดและทันต่อเหตุการณ์
วิธีการหลักที่บริษัทฯ ใช้ในการติดตามหนี้ คือ การโทรศัพท์พูดคุยกับลูกหนี้
หลังจากที่พนักงานติดตามหนี้โทรศัพท์ติดต่อกับลูกหนี้
พนักงานจะต้องบันทึกข้อมูลทั้งหมดที่ได้รับจากการสนทนาลงในฐานข้อมูลของลูกหนี้
โดยพนักงานติดตามหนี้จะยังคงโทรศัพท์ติดต่อพูดคุยกับลูกหนี้โดยตลอดตราบเท่าที่พนักงานยังคงสามารถติดต่อและเจรจาให้ลูกหนี้มาชำระหนี้ให้กับบริษัทฯ
ถ้าพนักงานไม่สามารถติดต่อลูกหนี้ได้ซึ่งอาจจะเกิดจากสาเหตุหลายประการ เช่น
ลูกหนี้พยายามหลบเลี่ยงที่จะไม่พูดคุยกับพนักงาน ลูกหนี้ย้ายบ้าน
หรือลาออกจากที่ทำงานตามข้อมูลที่แจ้งไว้ในใบคำขอสินเชื่อตอนที่ขออนุมัติสินเชื่อกับบริษัทฯ
โดยไม่แจ้งให้บริษัทฯ ทราบไม่ว่าจะทำโดยเจตนาหรือไม่ก็ตาม บริษัทฯ
จะส่งพนักงานติดตามหนี้อีกชุดหนึ่งออกไปพบหรือติดตามลูกหนี้

นอกจากนี้ การติดตามหนี้ได้ปฏิบัติด้วยความระมัดระวัง กรณีที่ผู้ถือบัตรมีการผิดนัดชำระหนี้เกินกว่า 3
เดือนนับแต่วันที่ครบกำหนดชำระ บริษัทฯได้ยกเลิกการใช้บัตรเครดิตของผู้ถือบัตรทันที
ซึ่งเป็นไปตามประกาศธนาคารแห่งประเทศไทยซึ่งใช้บังคับตั้งแต่วันที่ 1 เมษายน 2547

  3.3.4 การชำระหนี้

บริษัทฯ จะคำนวณยอดเงินที่ลูกค้าต้องชำระให้แก่บริษัทฯทุกเดือน ซึ่งบริษัทฯ
มีกำหนดการชำระเงินภายในวันที่ 2 ของทุกเดือน
โดยลูกค้าจะต้องชำระเงินจากการใช้จ่ายดังกล่าวภายในวันที่ 2 ของเดือนถัดไป

ลูกค้าสามารถชำระเงินต้นและดอกเบี้ยให้บริษัทฯ ได้หลายวิธี เช่น
ชำระเป็นเงินสดที่สำนักงานสาขาและตู้ชำระเงิน (ATM) ที่สาขาของบริษัทฯ
ที่สาขาของธนาคารต่างๆ ที่สาขา Counter Service , Jay Mart Pay Point Service
และ Pay Point Service และ ที่ทำการไปรษณีย์ กว่า 1,000 แห่งทั่วประเทศ
นอกจากนี้ยังสามารถชำระเป็นเช็คลงวันที่ล่วงหน้า (กรณีผู้ขอสินเชื่อเป็นนิติบุคคล
หรือวงเงินสินเชื่อมากกว่า 50,000 บาท) ชำระโดยการหักบัญชีเงินฝาก สำหรับสินเชื่อเช่าซื้อ
ลูกค้าจะต้องชำระค่างวดทุกเดือน ระยะเวลาการผ่อนชำระจะอยู่ระหว่าง 6 เดือน ถึง 36 เดือน
ทั้งนี้จะขึ้นอยู่กับมูลค่าของสินค้าที่ทำการเช่าซื้อ โดยระยะเวลาการผ่อนชำระเฉลี่ยประมาณ 12
เดือน และสำหรับสินเชื่อส่วนบุคคล และสินเชื่อบัตรเครดิต
ลูกค้าอาจชำระคืนครั้งเดียวเต็มจำนวนหรือชำระคืนเพียงบางส่วนซึ่งอย่างน้อยที่สุดจะต้องชำระเท่ากับจำนวนเงินขั้นต่ำที่บริษัทฯ
กำหนด

  3.3.5 นโยบายการบริหารสภาพคล่อง

จากการที่บริษัทฯ ประกอบธุรกิจหลักในการให้สินเชื่อแก่ลูกค้า ทำให้บริษัทฯ
มีความจำเป็นต้องหาแหล่งเงินทุนเข้ามาให้เพียงพอกับการขยายตัวของยอดการให้สินเชื่อ โดยทุกปี
บริษัทฯ จะทำการจัดเตรียมแหล่งเงินทุนล่วงหน้าจากประมาณการของบริษัทฯ ที่จัดทำโดยฝ่ายบริหาร
แหล่งเงินทุนที่สำคัญของบริษัทฯ คือ เงินกู้ยืมจากธนาคารทั้งที่เป็นเงินบาทและเงินสกุลอื่น
รวมทั้งการออกตราสารหนี้ทั้งระยะสั้นและระยะยาว ซึ่งบริษัทฯ
มีนโยบายคงสัดส่วนระหว่างเงินกู้ยืมระยะสั้นและระยะยาวที่เหมาะสมและเพื่อประสิทธิภาพของการบริหารต้นทุนการเงินที่ต่ำ
ตลอดจนมีนโยบายกระจายแหล่งเงินทุนให้หลากหลายเพื่อการบริหารสภาพคล่องและเงินทุนหมุนเวียนได้อย่างมีประสิทธิภาพมากขึ้น
นอกจากนี้ บริษัทฯ มีนโยบายที่จะจัดหาแหล่งเงินทุนอื่น ในการพิจารณากู้ยืมเงิน บริษัทฯ
ได้คำนึงถึงอัตราดอกเบี้ย โดยบริษัทฯ
จะพยายามจัดหาเงินกู้เพื่อก่อให้เกิดภาระต้นทุนทางการเงินต่ำที่สุด